Aš visuomet domėjausi kompiuteriais ir technologijomis
ir sukūriau keletą aplikacijų „iPhone“
„iPod Touch“ ir „iPad“.
Šiandien norėčiau pora jų pasidalinti su jumis.
Mano pirmoji aplikacija buvo unikalus būrėjas, pavadinimu „Žemės laimė",
kuris rodė skirtingas Žemės spalvas,
priklausančias nuo to, kokia jūsų laimė.
Mano mėgstamiausia ir pati sėkmingiausia aplikacija
yra Bustin Jieber, kuri yra (juokiasi)
kuri yra tik Justin Bieber arkadinis žaidimas „Whac-A-Mole“.
Aš jį sukūriau, nes daug žmonių mokykloje
šiek tiek nemėgo Justin Bieber,
todėl nusprendžiau sukurti aplikaciją.
Taigi, aš ėmiausi ją programuoti,
ir išleidau ją prieš pat atostogas 2010 metais.
Dauguma žmonių klausia manęs, kaip aš jas sukūriau?
Dažnai žmogus, kuris klausia šio klausimo
irgi nori sukurti aplikaciją.
Daug vaikų šiomis dienomis mėgsta žaisti žaidimus,
bet dabar jie nori juos kurti,
o tai yra sudėtinga,
nes nedaugelis vaikų žino, kur kreiptis,
kad sužinotų, kaip sukurti programą. Pavyzdžiui,
dėl futbolo galite užsirašyti į komandą.
Dėl smuiko – galite gauti smuiko pamokas.
Bet jei nori sukurti aplikaciją?
Ir jų tėvai, vaiko tėvai galbūt darė
kažką iš tų dalykų, kai buvo jauni,
bet nedaugelis tėvų sukūrė aplikacijų. (Juokas.)
Kur eiti, norint sužinoti, kaip sukurti aplikaciją?
Na, štai kaip pradėjau tai daryti. Štai, ką aš dariau.
Visų pirma, norėdamas išmokti pagrindus, aš programavau
daugybe kitų programavimo kalbų,
tokių kaip Python, C, Java ir t.t.
Ir tada „Apple“ išleido „iPhone“,
o kartu su juo ir „iPhone“ programinės įrangos vystymo
įrankių komplektą, ir tas komplektas yra įrankių rinkinys,
skirtas „iPhone“ aplikacijų kūrimui ir programavimui.
Tai atvėrė man naują galimybių pasaulį,
ir po to, kai šiek tiek pažaidžiau su tuo programavimo įrankių
komplektu, aš sukūriau porą aplikacijų, ir kelias testines aplikacijas.
Viena iš jų buvo „Žemės laimė“, ir aš
buvau pasirengęs įkelti „Žemės laimę“ į „App Store“,
taigi įkalbėjau savo tėvus sumokėti 99 dolerių mokestį,
kad galėčiau įkelti savo aplikacijas į „App Store“.
Jie sutiko, ir dabar aš turiu aplikacijas „App Store“.
Aš gavau daug dėmesio ir paskatinimų
iš savo šeimos, draugų ir mokytojų
ir net žmonių iš „Apple Store“,
ir tai man labai padėjo.
Aš pasisėmiau įkvėpimo iš Steve Jobs,
ir pradėjau aplikacijų klubą mokykloje, o mokytojas
mano mokykloje padeda organizuoti aplikacijų klubą.
Bet kuris mokinys mano mokykloje gali ateiti ir
išmokti, kaip sukurti aplikaciją.
Taip yra todėl, kad galėčiau pasidalinti savo patyrimais su kitais.
Taip pat yra programos, vardu „iPad Pilot Program“,
ir kai kurie rajonai jas turi.
Man pasisekė, kad aš priklausau vienam jų.
Tai didelis iššūkis, kaip „iPads“ turėtų būti naudojami,
ir kokias aplikacijas mes turėtume įkelti į „iPads“?
Taigi, mes prašome atsakomųjų komentarų iš mokytojų mokykloje,
norėdami sužinoti, kokių aplikacijų jie norėtų.
Kai mes sukursime aplikaciją ir parduosime ją,
ji bus nemokama vietiniams rajonams, o iš kitų rajonų,
kuriems parduosime, gauti pinigai keliaus į
vietinius mokymo fondus.
Šiomis dienomis mokiniai paprastai žino šiek tiek daugiau
negu mokytojai, apie technologijas. (Juokas.)
Taigi – (juokiasi) –
atsiprašau – (juokiasi) –
taigi, tai yra išteklius mokytojams, ir pedagogai
turėtų pažinti šį išteklių ir juo pasinaudoti.
Baigdamas norėčiau paminėti, ką norėčiau daryti ateityje.
Visų pirma, aš norėčiau sukurti daugiau aplikacijų, daugiau žaidimų.
Aš dabar bendradarbiauju su viena kompanija dėl aplikacijos kūrimo.
Aš norėčiau įsigilinti į Android programavimą ir plėtojimą,
ir norėčiau tęsti savo aplikacijų klubo veiklą,
ir rasti kitų būdų mokiniams
dalintis žiniomis su kitais. Ačiū jums. (Plojimai.)